Nederlanders dood in N4-ongeluk | Maroela Media
'n Vragmotor, minibustaxi en ligte afleweringsvoertuig was in die botsing betrokke (Foto: Verskaf)
Vyf mense is dood toe 'n vragmotor, 'n minibustaxi en 'n ligte afleweringsvoertuig Vrydagoggend op die N4 naby Schoemanskloof, Mpumalanga, in 'n ongeluk betrokke was. Drie van die oorledenes is Nederlandse toeriste wat in die taxi gereis het.
Volgens Moeti Mmusi, woordvoerder van die departement van gemeenskapsveiligheid, het die vragmotor en minibustaxi mekaar teen die kant getref, waarna die vragmotorbestuurder beheer oor die voertuig verloor en reg van voor teen die ligte afleweringsvoertuig gebots het. Die afleweringsvoertuig het in die teenoorgestelde rigting beweeg, terwyl die ander twee voertuie albei in dieselfde rigting beweeg het.
"Vyf mense is dood, van wie vier in die minibustaxi was. Een van hulle was die taxibestuurder. Die bestuurder van die afleweringsvoertuig is ook op die toneel dood verklaar," sê Mmusi.
Volgens Mmusi was drie van die oorledenes in die taxi, toeriste van Nederland.
Nog drie passasiers van die minibustaxi en die vragmotorbestuurder is ernstig beseer. Een persoon het met geringe beserings van die ongeluk afgekom.
Volgens Kyle van Reenen, woordvoerder van Emer-G-Med, moes paramedici die vragmotorbestuurder uit die vragmotor bevry.
Al die beseerdes is per ambulans na nabygeleë hospitale geneem vir verdere mediese behandeling.
Vusi Shongwe, die LUR vir gemeenskapsveiligheid in Mpumalanga, het sy kommer oor die gereelde gru-ongelukke in die provinsie uitgespreek. Hy het ook weereens 'n beroep op motoriste gedoen om waaksaam op die pad te wees en padreëls te gehoorsaam.
"Ons moet almal ons deel doen om ongelukke hok te slaan. Ons paaie moet nie deur roekelose bestuurders in moordterreine omskep word nie," sê Shongwe.
Minibustaxi, genoeg gese
Al die minibus taxi's moet verban word.
Hartseer en simpatie aan die naasbestaandes. Kan net nie verstaan hoekom die toeriste altyd die "African experience" tot op die kleinste detail wil beleef nie, soos bv in 'n minibus taxi wil pendel nie.
Rerig Vusi Shongwe…..Ons land se paaie is die grootste moord terrein voeg n paar taxi's by en jy het n wen resep vir ongelukke!!!????
Sterkte aan die families van die oorledenis????
Dit sal die Kaasmanne n redelike tyd vat om oorsaak en die skuldige uit te wys wat die ongeluk veroorsaak het in Nederland self. In SA self is dit heel duidelik ek was al 2maal op dieselfde manier van die pad afgedwing deur n TAXI wat n ander voertuig verbysteek van voor af.My innige simpatie met die slagoffers se naasbestaandes.